6.3.2023.
LV
Eiropas Savienības Oficiālais Vēstnesis
L 68/5
(7)
Arī Amerikas Savienotās Valstis paziņoja Komisijai par desmit augsti patogēniskās putnu gripas uzliesmojumiem, kas laikposmā no 2023. gada 1. līdz 22. februārim ar laboratoriskām analīzēm (RT-PCR) apstiprināti mājputnu populācijā Kalifornijas (1), Kanzasas (1), Ņujorkas (1), Misisipi (2) un Pensilvānijas (5) štatā.
(8)
Pēc tam, kad bija konstatēti šie augsti patogēniskās putnu gripas uzliesmojumi, Kanādas, Apvienotās Karalistes un Amerikas Savienoto Valstu veterinārās iestādes ap skartajiem objektiem izveidoja vismaz 10 km kontroles zonas un īstenoja pilnīgas izkaušanas politiku, lai kontrolētu augsti patogēniskās putnu gripas klātbūtni un ierobežotu minētās slimības izplatīšanos.
(9)
Kanāda, Apvienotā Karaliste un Amerikas Savienotās Valstis iesniedza Komisijai informāciju par to teritorijā esošo epidemioloģisko situāciju un par pasākumiem, ko tās veikušas, lai novērstu augsti patogēniskās putnu gripas tālāku izplatīšanos.
Komisija šo informāciju izvērtēja.
Pamatojoties uz minēto izvērtējumu un lai aizsargātu Savienības dzīvnieku veselības statusu, vairs nevajadzētu atļaut Savienībā ievest mājputnu, mājputnu reproduktīvo produktu un svaigas mājputnu un medījamo putnu gaļas sūtījumus no apgabaliem, uz kuriem attiecas ierobežojumi, ko neseno augsti patogēniskās putnu gripas uzliesmojumu dēļ noteikušas Kanādas, Apvienotās Karalistes un Amerikas Savienoto Valstu veterinārās iestādes.
(10)
Turklāt Kanāda iesniedza atjauninātu informāciju par tās teritorijā valdošo epidemioloģisko situāciju saistībā ar 15 augsti patogēniskās putnu gripas uzliesmojumiem, kuri laikposmā no 2022. gada 19. septembra līdz 6. decembrim apstiprināti Albertas (3), Britu Kolumbijas (2), Ontārio (4), Kvebekas (3) un Saskačevanas (3) provincē esošajos mājputnu audzēšanas objektos.
(11)
Arī Apvienotā Karaliste iesniedza atjauninātu informāciju par tās teritorijā valdošo epidemioloģisko situāciju saistībā ar sešiem augsti patogēniskās putnu gripas uzliesmojumiem, kuri laikposmā no 2022. gada 28. augusta līdz 8. novembrim apstiprināti Skotijā, Orkneju salās (2) un Īstēršīrā (1) un Anglijā, Češīras (1) un Jorkšīras (2) grāfistē esošajos mājputnu audzēšanas objektos.
(12)
Turklāt Amerikas Savienotās Valstis iesniedza atjauninātu informāciju par to teritorijā valdošo epidemioloģisko situāciju saistībā ar 77 patogēniskās putnu gripas uzliesmojumiem, kuri laikposmā no 2022. gada 29. marta līdz 8. decembrim apstiprināti Ārkanzasas (1), Kalifornijas (7), Kolorādo (1), Aiovas (2), Minesotas (16), Misisipi (1), Nebraskas (1), Ņujorkas (1), Ziemeļdakotas (4), Oregonas (1), Pensilvānijas (3), Dienviddakotas (15), Tenesī (1), Jūtas (16), Vašingtonas (3) un Viskonsinas (4) štatā esošajos mājputnu audzēšanas objektos.
(13)
Kanāda, Apvienotā Karaliste un Amerikas Savienotās Valstis arī iesniedza informāciju par pasākumiem, ko tās veikušas, lai nepieļautu augsti patogēniskās putnu gripas tālāku izplatīšanos.
Konkrēti, pēc šo minētās slimības uzliesmojumu konstatēšanas Kanāda, Apvienotā Karaliste un Amerikas Savienotās Valstis ir īstenojušas pilnīgas izkaušanas politiku nolūkā kontrolēt un ierobežot minētās slimības izplatīšanos, un pēc šādas politikas īstenošanas to teritorijā esošajos inficētajos mājputnu audzēšanas objektos tās ir arī pabeigušas nepieciešamo tīrīšanu un dezinficēšanu.
(14)
Komisija izvērtēja Kanādas, Apvienotās Karalistes un Amerikas Savienoto Valstu iesniegto informāciju un secināja, ka augsti patogēniskās putnu gripas uzliesmojumi mājputnu objektos ir novērsti un ka vairs nepastāv risks, kas saistīts ar mājputnu izcelsmes preču ievešanu Savienībā no tām Kanādas, Apvienotās Karalistes un Amerikas Savienoto Valstu zonām, no kurām mājputnu izcelsmes preču ievešana Savienībā bija apturēta šo uzliesmojumu dēļ.
(15)
Tāpēc, lai ņemtu vērā pašreizējo epidemioloģisko situāciju saistībā ar augsti patogēnisko putnu gripu Kanādā, Apvienotajā Karalistē un Amerikas Savienotajās Valstīs, būtu jāgroza Īstenošanas regulas (ES) 2021/404 V un XIV pielikums.
(16)
Ņemot vērā pašreizējo epidemioloģisko situāciju saistībā ar augsti patogēnisko putnu gripu Kanādā, Apvienotajā Karalistē un Amerikas Savienotajās Valstīs un nopietno risku, ka šī slimība varētu tikt ievesta Savienībā, grozījumiem, kas ar šo regulu izdarāmi Īstenošanas regulas (ES) 2021/404 V un XIV pielikumā, būtu jāstājas spēkā steidzami.